6. ΑΝΑΓΚ. ΝΟΜΟΣ υπ’ αριθ. 111 της 7/15 Σεπτ. 1936 (ΦΕΚ Α΄ 398) Αναδημ. 5 Οκτ. Περί τροποποιήσεως και συμπληρώσεως των διατάξεων του Νόμ. 4442 «περί κυρώσεως του από 21 Σεπτ. 1926 Ν.Δ/τος περί στρατιωτικών και ναυτικών εισφορών και ναυλώσεων». Άρθρ.1.-(Προστίθεται παράγραφος εις το άρθρ. 1 του Νόμ. 4442/1929). Σελ. 421 Άρθρ.2.-1.Τα επιτασσόμενα πλωτά μέσα κατά την διάρκειαν της χρήσεως της επιτάξεως διαχειρίζεται δια λογαριασμόν του το Δημόσιον, δι’ ιδίας ειδικής υπηρεσίας, καθ’ α Δ/μα θέλει ορίσει. 2.Δι’ αποφάσεως του επί της Εμπορικής Ναυτιλίας Υφυπουργού καθορίζονται εκάστοτε τα της προσλήψεως, εργασίας, αμοιβής και απολύσεως εν γένει του αναγκαιούντος εις την κίνησιν, εκμετάλλευσιν και διατήρησιν των επιτασσομένων πλωτών μέσων εκτάκτου προσωπικού, τα του διορισμού και αμοιβής των τυχόν συνιστωμένων Επιτροπών προς έλεγχον της εκμεταλλεύσεως και διατηρήσεως των ως άνω επιτασσομένων πλωτών μέσων, τα της προμηθείας υλικού κινήσεως, συντηρήσεως και επισκευής των επιτασσομένων εκάστοτε πλωτών μέσων, ως και πάσα άλλη δαπάνη σχετιζομένη με την διεξαγωγήν της υπηρεσίας της εκμεταλλεύσεως των επιτάκτων ατμοπλοίων. 3.Δι’ αποφάσεως του αυτού Υφυπουργού καθορίζονται εκ της εκμεταλλεύσεως και διαχειρίσεως των άχρι της δημοσιεύσεως του παρόντος Νόμου επιταχθέντων ατμοπλοίων δαπάναι, αι αναγόμεναι εις τα περί ων η προηγουμένη παράγραφος θέματα. Άρθρ.3.-1.Η εκκαθάρισις πασών των εκ των επιτάξεων πλωτών μέσων απαιτήσεων κατά του Δημοσίου ως και των δημιουργηθεισών άχρι τούδε τοιούτων εκ παρομοίων επιτάξεων δι’ οιοδήποτε αιτούμενον υπό των δικαιούχων ποσόν αποζημιώσεως ενάγεται εις την αρμοδιότητα της Εκτιμητικής Επιτροπής του Νόμ. 4442. «Η αληθής έννοια της διατάξεως της παρ. 1 του άρθρ. 3 του Α.Ν. 111 «περί τροποποιήσεως και συμπληρώσεως των διατάξεων του Νόμ. 4442 περί κυρώσεως του από 21 Σεπτ. 1926 Ν.Δ/τος περί στρατιωτικών και ναυτικών εισφορών και ναυλώσεων» είναι ότι υπάγονται εις την αρμοδιότητα της εκτιμητικής επιτροπής του Νόμ. 4442 μόνον αι κατά του Δημοσίου απαιτήσεις πλοιοκτητών ή και οιωνδήποτε τρίτων όσαι εγεννήθησαν ή γεννώνται εξ επιτάξεων πλοίων ή οιωνδήποτε άλλων πλωτών μέσων λόγω αναστολής υπό πλοιοκτητών των εργασίων των πλοίων των (Λόκ άουτ) ή λόγω οιωνδήποτε άλλων κρατικών αναγκών και ων πλοίων ή πλωτών μέσων την εκμετάλλευσιν κατά την διάρκειαν της επιτάξεώς των ενήργησεν ή ενεργεί δια λογαριασμόν του το Κράτος» . (Άρθρ. 4 Α.Ν. 1316/1938). 2.Ο τρόπος της εκτιμήσεως των αιτουμένων υπό των πλοιοκτητών λόγω της χρήσεως των πλοίων των αποζημιώσεων και πάσα συναφής λεπτομέρεια κανονισθήσεται δια Β.Δ/τος Σελ. 422 Άρθρ.4.-1.Κατά πάσης αποφάσεως της Εκτιμητικής Επιτροπής δύναται εντός μηνός από της κοινοποιήσεώς της να ασκηθή έφεσις υπό των ενδιαφερομένων ενώπιον του διοικητικού Δικαστηρίου Ναυτικών Επιτάξεων κατά τας διατάξεις του Νόμ. 4442. 2.Πάσαι αι δαπάναι αι προκύπτουσαι εκ της εφαρμογής του παρόντος Νόμου θα πληρώνονται εκ του προϋπολογισμού της Διευθύνσεως Εμπορικού Ναυτικού αναγραφομένης εις τούτον σχετικής πιστώσεως.  «Επιτρέπεται όμως εν περιπτώσει επειγούσης, κατά την κρίσιν του Υφυπουργού της Εμπορικής Ναυτιλίας, ανάγκης αποκαταστάσεως των περί ων το άρθρ. 1 του Α.Ν. 111 συγκοινωνιών, όπως αι δαπάναι των υπό εκμετάλλευσιν του Κράτους τελούντων επιτάκτων ατμοπλοίων ως και αι πάσης φύσεως δαπάναι αι αφορώσαι την εκκαθάρισιν της διαχειρίσεως τούτων καταβάλλωνται εκ των εσόδων της εκμεταλλεύσεως των ως είρηται ατμοπλοίων. Αι τυχόν εγειρόμεναι αμφισβητήσεις επί καταλογισμών, προκυπτόντων εκ του ενεργουμένου υπό της διευθύνσεως θαλασσίων κρατικών μεταφορών ή ελεγκτικών επιτροπών ή επιθεωρητών ελέγχου εις βάρος οιωνδήποτε υπολόγων διαχειριστών ή πρακτόρων ή άλλων προσώπων, καταλογισθέντων δι’ οφειλάς σχετικάς προς την διαχείρισιν επιτάκτων πλοίων, επιλύονται υπό της εκτιμητικής επιτροπής του Νόμ. 4442 συμφώνως προς την δι’ αυτού προβλεπομένην διαδικασίαν. Αι περί ων το παρόν εδάφιον καταλογιστικαί αποφάσεις της ως είρηται επιτροπής αποστέλλονται εις τους δημοσίους ταμίας δια την κατά τον Νόμον είσπραξιν των δι’ αυτών βεβαιουμένων χρηματικών ποσών. Αι διατάξεις του παρόντος άρθρου έχουσιν εφαρμογήν και δια τας μέχρι της δημοσιεύσεως του παρόντος Νόμου ενεργηθείσας επιτάξεις πλοίων ή οιωνδήποτε άλλων πλωτών μέσων, ων εγένετο εκμετάλλευσις υπό του Κράτους». Τα εντός « » εδάφια προσετέθησαν δια  του άρθρ. 6 Α.Ν. 1316/1938. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 36.Ε.β.6 Εισφορές και Ναυλώσεις (Επιτάξεις) 